internet vaartha 157 Views
బెంగళూరు : పిట్‌నెస్‌ కలిగి ఉండటమే క్రికెట్‌కు ముఖ్యమని  డాషింగ్‌ ఓపెనర్‌ మురళీ విజయ్ పేర్కొన్నాడు. కాగా రాబోయే 12 నెలల్లో భారత్‌ 17 టెస్టు మ్యాచ్‌లను ఆడనున్న నేపథ్యంలో బెంగళూరు స్టేడియంలో ఏర్పాటు చేసిన క్యాంపులో మురళీ విజయ్ మాట్లాడుతూ చక్కటి ఫలితాలు రాబట్టాలంటే ఫిట్‌నెస్‌ అన్నింటికంటే ముఖ్య మన్నాడు.
ఆటలో మరింత ముందుకు వెళ్లడానికి ఇది దోహద పడుతుందని, ప్రస్తుతం జట్టుకు వృత్తి నైపుణ్యాలు కలిగిన చక్కటి ఫిజియోలు, ఫిట్‌నెస్‌ నిపుణులు ఉన్నారని, ఈ ఏడాది అంతా జట్టు చక్కని సామథ్యం కలిగి ఉంటుందని ఆశాభావం వ్యక్తం చేశాడు. ఇప్పటికే మూడుసార్లు వెస్టిండీస్‌లో పర్యటించిన తనకు అక్కడి పరిస్థితులపై అవగాహణ ఉందని పేర్కొన్నాడు. అన్ని విభాగాల్లో బాగా ఆడి విజయం సాధిస్తామని ధీమా వ్యక్తం చేశాడు. టీమిండియా కొత్త కోచ్‌ అనిల్‌ కుంబ్లేతో పనిచేయడం మంచి అనుభూతి అని,ఆయన నుంచి నేర్చుకోవాల్సింది చాలా ఉందన్నాడు.